**The Amazing Race 28** er den tjueåttende sesongen av den amerikanske realityserien The Amazing Race. Den tjueåttende sesongen fulgte elleve lag med to personer, der minst en av dem er kjent via sosiale medier og med et pre-eksisterende forhold, i et kappløp rundt i verden.

De forlovede danserne Dana Borriello og Matt Steffanina vant den tjueåttende sesongen av The Amazing Race.

Produksjon
----------

Den tjueåttende sesongen av The Amazing Race strakk seg 43 000 km gjennom ti land på fire kontinenter i løpet av 22 dager. Innspillingen begynte 15. november 2015, med programleder Phil Keoghan kringkaste hvert lags ankomst til deres første destinasjon og ledetråd; Monumento a la Revolución i Mexico by, Mexico, via livestreaming på sosiale medier. Det var første gangen siden den tredje sesongen at Mexico ble besøkt. I tillegg ble Colombia, Armenia og Georgia besøkt for første gang.

I motsetning til tidligere sesonger, startet lagene kappløpet hjemme hos seg selv istedenfor ved en tradisjonell startstrek. Lagene mottok en videomelding fra Phil, der han informerte lagene om at kappløpet hadde startet.

### Casting

Listen over deltagere bestod av internett-kjendiser og deres slektninger eller venner. Flesteparten av deltagerne hadde tidligere oppnådd berømmelse gjennom sosiale medier som YouTube, Vine og Instagram.

* Youtubere og vennene Tyler Oakley og Korey Kuhl
* Youtubere, programledere på Rooster Teeth og kjærestene Burnie Burns og Ashley Jenkins
* Youtubere, programledere på Clevver og bestevenninnene Erin Robinson og Joslyn Davis
* Vine-personligheten Cole LaBrant og moren Sheri LaBrant
* Vine-personligheten Zach King og konen Rachel King
* Forlovede youtubere og koreografene Dana Borriello og Matt Steffanina
* Instagram-modellene og venninnene Jessica Versteeg og Miss Florida USA Brittany Oldehoff
* Viral video-stjerne Marty Cobb og datteren Hagan Parkman
* Youtuberen Blair Fowler og faren Scott Fowler
* Vine-personlighetene og brødrene Cameron Benson og Darius Benson
* Youtuber og profesjonell frisbeespiller Brodie Smith og lagkamerat Kurt Gibson

Resultat
--------

Følgende lag deltok i kappløpet, med deres relasjon på det tidspunktet innspillingen foregikk og annonsert av CBS.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | ⊂3⋑ | 4 | 5 | 6 | 7 | 8 | 9 | 10 | 11 | 12 |
| Dana & Matt | Forlovede dansere | 1 | 4 | 4 | 3 | 3 | 4 | 4 | 5 | 4 | 3 | 2 | 1 | Dana 7, Matt 7 |
| Sheri & Cole | Mor/Sønn | 9 | 8 | 6 | 7 | 7 | 7 | 5 | 6 | 3 | 4 | 3 | 2 | Sheri 7, Cole 7 |
| Tyler & Korey | Bestevenner | 2 | 1 | 2 | 2 | 1 | 6 | 6 | 3 | 1 | 1⊃ | 1 | 3 | Tyler 7, Korey 7 |
| Burnie & Ashley | Kjærester/Gamere | 6 | 3 | 3 | 4 | 6 | 2 | 2 | 2 | 2 | 2⋑ | 4 |  | Burnie 6, Ashley 6 |
| Brodie & Kurt | Profesjonelle frisbeespillere | 5 | 2 | 1 | 1 | 2 | 1 | 3 | 1ε | 5 | 5⊂ |  | Brodie 5, Kurt 6 |
| Zach & Rachel | Nygift | 3 | 6 | 9 | 5 | 5 | 3 | 1 | 4 | 6 |  | Zach 6, Rachel 4 |
| Scott & Blair | Far/Datter | 11 | 9 | 8 | 8 | 4 | 5 | 7 |  | Scott 4, Blair 3 |
| Erin & Joslyn | Bestevenninner | 10 | 5 | 7 | 6 | 8 |  | Erin 3, Joslyn 2 |
| Brittany & Jessica | Instagrammodeller | 7 | 7 | 5 | 9 |  | Brittany 1, Jessica 3 |
| Darius & Cameron | Brødre | 4 | 10 | 10 |  | Darius 2, Cameron 1 |
| Marty & Hagan | Mor/Datter | 8 | 11 |  | Marty 1, Hagan 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En lilla ε ved lagplassering indikerer at laget valgte å bruke første Fripasset til å hoppe over en oppgave.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.
* Et understreket etappenummer indikerer at det ikke var obligatorisk hvile mellom etappene og ble beordret videre. Førsteplassen fikk en premie i den etappen.

Premier
-------

Premiene ble gitt til laget som kom på førsteplass i de respektive etappene. Alle reisepremiene ble sponset av Travelocity.

* **Etappe 1** — $2 000 til hvert lagmedlem
* **Etappe 2** — Tur for to til Saint Thomas, De amerikanske Jomfruøyer
* **Etappe 3** — Tur for to til Mykonos, Hellas
* **Etappe 4** — $3 000 til hvert lagmedlem
* **Etappe 5** — Tur for to til Boracay, Filippinene
* **Etappe 6** — Fripass - et hjelpemiddel som laget kan bruke til å hoppe over en oppgave helt fram til den niende etappen.
* **Etappe 7** — Tur for to til Turks- og Caicosøyene
* **Etappe 8** — Tur for to til Helsingfors, Finland
* **Etappe 9** — $5 000 til hvert lagmedlem
* **Etappe 10** — En cruiseferie for to til Alaska
* **Etappe 12** — $1 000 000

Sammendrag
----------

### Etappe 1 (USA → Mexico)

Reisekartet for den tjueåttende sesongen av The Amazing Race.
I Mexico by, mottok lagene sesongens første ledetråd fra Phil Keoghan ved Monumento a la Revolución.
* Forskjellige steder, **USA** USAs flagg (Startstreken)
* Los Angeles (Los Angeles internasjonale lufthavn), Dallas (Dallas-Fort Worth internasjonale lufthavn) eller Atlanta (Hartsfield-Jackson Atlanta internasjonale lufthavn til Mexico by, **Mexico** Mexicos flagg (Mexico by internasjonale lufthavn)
* Mexico by (Monumento a la Revolución) >Veivalg< Mariachi Madness eller Great Bulls of Fire
* Teotihuacán (Cuevas de Parque Tematico Tialocan) (Overnatting) >Veisperring< Hvem er klar til å plukke opp bitene?
* Mexico by (Museo Soumaya) >Pit-Stop (Etappe 1)<

I sesongens første Veivalg, måtte lagene velge mellom *Mariachi Madness* eller *Great Bulls of Fire*. I *Mariachi Madness*, måtte lagene dra til Plaza Garibaldi. Der måtte de finne en av 350 spillende mariachier som ikke spilte på instrumentet sitt. Når de hadde funnet en, måtte de presentere han for en dommer. Når de hadde funnet den falske spilleren, ville de motta neste ledetråd. I *Great Bulls of Fire*, måtte lagene sette sammen en torito, en okse laget av pappmasjé, som en del av en kinaputt-display. Når de hadde fått toritoen godkjent, måtte de tenne den på for å motta neste ledetråd. I sesongens første Veisperring, måtte et lagmedlem gå ned i en av hulene og finne en merket utgravningsted. Der måtte de lete gjennom sand og grus etter tretten biter av en gammel Aztekermaske. Ikke alle bitene som var der, var til samme maske. Når de hadde funnet de riktige bitene, måtte de følge lyden av folk som spilte på trommer for å finne stedet der de måtte sette sammen masken. Når masken var riktig satt sammen, ville de motta neste ledetråd.

**Tilleggsopplysning:**

* Istedenfor den tradisjonelle startstreken, mottok lagene en videomelding fra Phil Keoghan i hjemmene deres, der han informerte dem om at kappløpet hadde begynt. Lagene måtte så dra til nærmeste lufthavn og fly til deres første destinasjon, Mexico by i Mexico, og dra til Monumento a la Revolución for å motta deres første ledetråd.

**Tilleggsoppgave:**

* Ved Cuevas de Parque Temático Tialocan, måtte lagene tilbringe natten og trekke en av tre avreisetider for neste morgen; 07:30, 07:40 og 07:50.

### Etappe 2 (Mexico → Colombia)

I Santa Catalina, besøkte lagene muddervulkanen El Totumo for å gjennomføre etappens Veisperring.
* Mexico by (Mexico by internasjonale lufthavn) til Cartagena, **Colombia** Colombias flagg (Rafael Núñez internasjonale lufthavn)
* Santa Catalina (El Totumo) >Veisperring< Hvem er het i toppen?
* Manzanillo del Mar (Terraza Melló Farándula Jugos Naturales) >Fartsdump (Scott & Blair)< >Veivalg< Pop-Up eller Parrilla
* Cartagena (Plaza Bolívar) >Pit-Stop (Etappe 2)<

I denne etappens Veisperring, måtte et lagmedlem gå ned i gjørmebadet på toppen av den lille vulkanen og dukke under med hele kroppen. Deretter måtte de lete etter en liten pose, som var lå gjemt under mudderet, som inneholdt en smaragd. Når de hadde funnet en, måtte de gå opp på land igjen og levere den til en dommer, som ville henvise dem til ledetrådboksen ute i vannet. Som Fartsdump i denne etappen, måtte Scott & Blair hjelpe lokale fiskere med å dra i land en stor strandnot. Når noten var på land, måtte de samle fiskefangsten før de kunne fortsette kappløpet. I denne etappens Veivalg, måtte lagene velge mellom *Pop-Up* eller *Parrilla*. I *Pop-Up*, måtte lagene velge en delvis montert strandtelt. Så måtte de, ved hjelp av utdelt utstyr, fullføre teltet ut ifra et gitt eksempel. Når teltet hadde blitt godkjent, ville to biler kjøre inn i teltene før de mottok neste ledetråd. I *Parrilla*, måtte lagene tilberede tre fiskeretter på en parillagrill. Når rettene ble godkjent, måtte de servere dem til ventende stamkunder før de ville motta neste ledetråd.

**Tilleggsoppgave:**

* Ved Terraza Melló Farándula Jugos Naturales, måtte lagene finne en gruppe menn som spilte domino og hadde deres neste ledetråd.

### Etappe 3 (Colombia)

* Cartagena (Plaza de San Diego)
* Cartagena (Castillo San Felipe de Barajas) >Veivalg< Billetter eller Tejo >Dobbel U-sving< Ikke brukt eller vist
* Cartagena (Museo Naval del Caribe – Calle San Juan de Dios) >Veisperring< Hvem er igjen og passer på vesken?
* Cartagena (Baluarte de Santiago) >Pit-Stop (Etappe 3)<

I denne etappens Veivalg, måtte lagene velge mellom *Tickets* (Billetter) eller *Tejo*. I *Tickets*, måtte lagene jobbe som konduktører på en av Cartagenas bybusser og måtte lokke til seg nok passasjerer til at de hadde tjent minst COP$20 000. Når de tjent inn pengene, ville de motta neste ledetråd. I *Tejo*, måtte lagene spille den colombianske sporten tejo. Lagene måtte stå bak en merket linje og kaste en metallskive mot et kruttbelagt mål, som ville eksplodere når den ble truffet. Når de hadde truffet tre mål, ville de motta neste ledetråd. I denne etappens Veisperring, måtte et lagmedlem velge en tradisjonell veske kalt mochila. Deretter måtte de lete langs de nærliggende gatene etter merkede salgsboder og se etter to eksemplarer av vesken de hadde valgt ut. Når de hadde et sett med tre lignende vesker, ville de motta neste ledetråd.

**Tilleggsoppgaver:**

* Ved Plaza de San Diego, måtte lagene finne en gruppe pollera-dansere som ville gi dem neste ledetråd.
* Ved Castillo San Felipe de Barajas, måtte lagene lete i festningens katakomber etter deres neste ledetråd.
* Ved Calle San Juan de Dios, måtte lagene finne en mochila-selger som ville gi dem neste ledetråd.

### Etappe 4 (Colombia → Sveits → Frankrike)

I Genève, besøkte lagene Palais des Nations for å gjennomføre etappens Veisperring.
* Cartagena (Rafael Núñez internasjonale lufthavn) til Genève, **Sveits** Sveits’ flagg (Genève internasjonale lufthavn)
* Genève (Jet d'Eau)
* Genève (Chocolats Rohr) (Overnatting) >Veivalg< Arbeidsbenk eller Benkarbeid
* Genève (Broken Chair) >Veisperring< Hvem har en flaggdag?
* Genève (Genève-Cornavin jernbanestasjon) til Chamonix, **Frankrike** Frankrikes flagg (Chamonix-Mont-Blanc jernbanestasjon)
* Chamonix (Place du Triangle de l'Amitié) >Pit-Stop (Etappe 4)<

I denne etappens Veivalg, måtte lagene velge mellom *Work Bench* (Arbeidsbenk) eller *Bench Work* (Benkarbeid) I *Work Bench*, måtte lagene dra til flaggskipbutikken til Victorinox. Der måtte lagene sette sammen en lommekniv ved hjelp av tjuesju demonterte deler. Når kniven var riktig satt sammen, ville de motta neste ledetråd. I *Bench Work*, måtte lagene dra til Promenade de la Treille. Der måtte lagene beregne hvor mange personer som kunne sitte på verdens lengste trebenk samtidig. Lagene måtte måle ved å sitte seg ned, en om gangen, med en lokalavis som referanse. Hvis de oppgav et svar innenfor området 190-197, ville de motta neste ledetråd. Hvis de oppgav feil svar, måtte de måle på nytt. I denne etappens Veisperring, måtte lagene dra til Palais des Nations. Der ville et lagmedlem få et utvalg av land, som alle var en del av de opprinnelige grunnleggerne av Forente Nasjoner. De måtte så bruke de 193 flaggene utenfor Palais des Nations til å identifisere flaggene til nasjonene og presentere svaret til en dommer. Når de hadde funnet de riktige flaggene, ville de motta neste ledetråd.

**Tilleggsoppgave:**

* Ved Chocolats Rohr, måtte lagene trekke et nummer som bestemte rekkefølgen lagene fikk lov til å gå inn i butikken for å motta neste ledetråd neste morgen.

### Etappe 5 (Frankrike)

I Frankrike, gjennomførte lagene den femte etappen ved Mont Blanc-massivet.
* Chamonix (Les Grands Montets gondolbanestasjon) >Veivalg< Dynamitt eller Leirplass
* Chamonix (Planpraz gondolbanestasjon)
* Chamonix (Aiguilles Rouges – Planpraz) >Veisperring< Hvem føler vinden under vingene sine?
* Chamonix (Place Balmat – Statue av Dr. Paccard) >Pit-Stop (Etappe 5)<

I denne etappens Veivalg, måtte lagene velge mellom *Dynamite* (Dynamitt) eller *Campsite* (Leirplass). I *Dynamite*, måtte lagene ta med seg to dynamittgubber fra gondolbanestasjonen. Deretter måtte de traversere over en usikker sti langs stupbratte, snødekte klipper av fjellet. Når de nådde en fjelltopp, ville de finne en fjellfører. De måtte så overlevere dynamittgubbene til fjellføreren, som ville gjennomføre en kontrollert sprengning for å forhindre snøskred, samt en baguette som var lunsjen til fjellføreren. Når sprengningen var gjennomført, ville de motta neste ledetråd. I *Campsite*, måtte lagene slå opp et telt, ut ifra utdelt utstyr og et gitt eksempel. Når teltet var riktig satt opp, ville de motta neste ledetråd. I denne etappens Veisperring, måtte et lagmedlem tandem-paraglide fra den snødekte toppen av Aiguilles Rouges. Lagene fikk kun lov til å ta av en om gangen og hvis de ikke klarte å ta av, måtte de tilbake i køen og forsøke på nytt. Oppe i luften, måtte de få øye på en yeti som viftet med det franske flagget. Etter landing, fikk de spørsmål om hvilket lands flagg de så mens de var i luften. Svarte de Frankrike, ville de motta neste ledetråd.

**Tilleggsoppgaver:**

* I starten av denne etappen, måtte lagene lete langs de nærliggende gatene etter en av ti merkede Dacia Duster ut ifra en liste med nummerskilt i ledetråden deres for å finne deres neste ledetråd. Bilene var også deres transportmiddel i denne etappen.
* Ved Les Grands Montets gondolbanestasjon, måtte lagene velge en fjellfører og et par ryggsekker med forsyninger og baguetter. Deretter måtte de dra med gondolbanen til toppen av Mont Blanc-massivet.
* På toppen av fjellmassivet, måtte et lagmedlem traversere en stram line mellom to fjell for å få tak i deres neste ledetråd.

### Etappe 6 (Frankrike → Sveits → Armenia)

I Armenia, fant lagene etappens Pit-Stop ved Garni-tempelet.
* Genève, **Sveits** Sveits’ flagg (Genève internasjonale lufthavn) til Jerevan, **Armenia** Armenias flagg (Zvartnots internasjonale lufthavn)
* Jerevan (Armenias operateater)
* Jerevan (Kaskaden) >Veivalg< Brød eller Tråd
* Jerevan (Republikkplassen) til Hatsavan (Veikant) >Veisperring< Hvem føler seg uttappet?
* Garni (Garni-tempelet) >Pit-Stop (Etappe 6)<

I denne etappens Veivalg, måtte lagene velge mellom *Bread* (Brød) ellet *Thread* (Tråd). I *Bread*, måtte lagene dra til bakeriet Parvana. Der måtte lagene bruke tradisjonelle metoder til å bake 15 lavasjbrød. Når bakeren godkjente brødene, ville de motta neste ledetråd. I *Thread*, måtte lagene dra til Megerian teppefabrikk. Der måtte lagene lage en rekke på 200 masker på et stort, armensk teppe. Når arbeidet deres ble godkjent, ville de motta neste ledetråd. I denne etappens Veisperring, måtte et lagmedlem kjøre en gammel Lada på en utendørs løftebukk og utføre en oljeskift på bilen for å motta neste ledetråd.

**Tilleggsoppgaver:**

* Ved Armenias operateater, ville lagene få oppleve den tradisjonelle sverddansen mens de lette etter neste ledetråd. Lagene måtte finne ut at vaktmesteren som støvsugde inne i salen hadde deres neste ledetråd.
* Ved Kaskaden, måtte lagene gå til toppen for å motta neste ledetråd.

### Etappe 7 (Armenia → Georgia)

I Tbilisi, fant lagene etappens Pit-Stop ved Rike Park.
* Jerevan (Jerevan jernbanestasjon) til Tbilisi, **Georgia** Georgias flagg (Tbilisi jernbanestasjon)
* Tbilisi (Frihetsplassen – Statue av Sankt Georg)
* Tbilisi (Narikala)
* Mtskheta (Jvari-klosteret) >Veivalg< Rense eller Streng
* Tbilisi (Rustaveli-teateret) >Veisperring< Hvem er lett på foten?
* Tbilisi (Rike Park – Fredsbrua) >Pit-Stop (Etappe 7)<

I denne etappens Veivalg, måtte lagene velge mellom *Clean* (Rense) eller *String* (Streng). I *Clean*, måtte lagene dra til Iago Vingård. Der måtte lagene vaske en kjempestor, underjordisk keramikkrukke kalt kvevri, som blir brukt til å lage vin. Når krukken var skikkelig vasket, ville de motta neste ledetråd. I *String*, måtte lagene lage fem stykker med churchkhela ved å tre tjue hasselnøtter på en snor og dyppe dem i sirup. Når churchkhelaene ble godkjent, ville de motta neste ledetråd.. I denne etappens Veisperring, måtte et lagmedlem lære seg og framføre en kompleks, fartsfylt georgisk ballettkoreografi. Når dommerne godkjente framføringen, ville de motta neste ledetråd.

### Etappe 8 (Georgia → De forente arabiske emirater)

I Dubai, måtte lagene dra med abrabåt til etappens Pit-Stop.
* Tbilisi (Tbilisi internasjonale lufthavn) til Dubai, **De forente arabiske emirater** De forente arabiske emiraters flagg (Dubai internasjonale lufthavn)
* Margham (Dubai Desert Conservation Reserve – Beduinleir) >Veivalg< Race eller Oase
* Palm Jumeirah (Atlantis, The Palm – Aquaventure) >Veisperring< Hvem ønsker å ta beitet?
* Palm Jumeirah (Atlantis, The Palm – Aquaventure (Poseidon's Revenge))
* Dubai (Deira − Old Souq stasjon) >Pit-Stop (Etappe 8)<

I denne etappens Veivalg, måtte lagene velge mellom *Races* (Race) eller *Oasis* (Oase). I *Races*, måtte lagene dra til Dubai Camel Racing Club. Der måtte lagene sykle om kapp mot veddeløpskameler, som kan oppnå en fart på 65 km/t. Hvis lagene krysset målstreken før kamelen, ville de motta neste ledetråd. Hvis ikke de klarte det, måtte de forsøke på nytt, men ville da få et forsprang til kamelen. I *Oasis*, måtte lagene lede fire kameler gjennom en merket løype i Al Faqa-ørkenen til en beduinleir. Når de hadde kommet fram til leiren, ville de bli servert regag-brød og kamelmelk sammen med deres neste ledetråd. I denne etappens Veisperring, måtte et lagmedlem ta på seg dykkerhjelm og dykke ned i haitanken som omgir vannsklien Leap of Faith for å hente opp et puslespill, som lå på bunnen av tanken. Etter å ha tatt den opp på land, måtte de løse puslespillet som gikk ut på skyve metallbokstaver (R, A, C, E) rundt i et panel slik at de havnet på plass i sine respektive spor. Når de hadde klart puslespillet, ville de motta neste ledetråd.

**Tilleggsoppgaver:**

* Ved Dubai internasjonale lufthavn, måtte lagene finne merkede Mitsubishi Pajero, som ville være deres transportmiddel i denne etappen.
* Ved beduinleiren, ville de mannlige deltagerne bli tatt i mot med en tradisjonell nese til nese-hilsen før de fikk en Travelocity-nisse og deres neste ledetråd.
* I Aquaventure, måtte lagene ta sklien Poseidon's Revenge. I bunnen av sklien, ville en livvakt gi dem neste ledetråd.

### Etappe 9 (De forente arabiske emirater → Indonesia)

På Bali, gjennomførte lagene noen tradisjonelle ritualer ved tempelet Tanah Lot.
* Dubai (Dubai internasjonale lufthavn) til Denpasar, **Indonesia** Indonesias flagg (Ngurah Rai internasjonale lufthavn)
* Tabanan (Tanah Lot) (Overnatting)
* Tabanan (Tanah Lot – Enjung Galuh-tempelet og Slangetempelet)
* Klungkung (Banjar Belatung Kusamba Beach) >Fartsdump (Sheri & Cole)< >Veisperring< Hvem har saltverdiene i orden?
* Sanur (Mertasari Beach) >Veisperring< Hvem vil fly en drage?
* Sanur (Semawang Beach – Pinisi) >Pit-Stop (Etappe 9)<

Som Fartsdump i denne etappen, måtte Sheri & Cole dra til Goa Lawah-tempelet og finne en merket matvogn. Der måtte de tilberede og selge ti boller med den indonesiske kjøttbolleretten bakso. Når de hadde tjent Rp10 000, måtte hver av dem spise en porsjon med bakso før de kunne fortsette kappløpet. I etappens første Veisperring, måtte et lagmedlem hente saltvann fra sjøen, ved hjelp av to bøtter på en bambusstang, og ta det med til et merket område på stranden. Der måtte de helle ut vannet på den svarte, vulkanske sanden, slik at det kunne fordampe. Når området deres var dekket med saltvann, måtte de gå til en arbeidsstasjon og skrape nok krystallisert salt fra saltlake til å fylle fire plastposer for å motta neste ledetråd. I etappens andre Veisperring, måtte lagmedlemmet som ikke gjorde den første Veisperringen ta del i den årlige Bali Kite Festival. Sammen med drageentusiaster, måtte de sette sammen en stor drage ved hjelp av en delvis montert drage som referanse. Etter å ha montert dragen og flydd den gjennom luften, ville de motta neste ledetråd.

**Tilleggsoppgaver:**

* Ved Tanah Lot, måtte lagene skrive seg på en av tre avreisetider for neste morgen.
* Neste morgen, måtte lagene levere en religiøs offer, kjent som gebogan, på hodene deres til tempelet Enjung Galuh. Der måtte de bytte gebogan mot to levende pytonslanger og bære dem rundt halsen til Slangetempelet. Når slangene var levert, ville de motta neste ledetråd.
* Ved Semawang Beach, måtte lagene padle en utriggerkano til etappens Pit-Stop, som var på en tradisjonell pisini-båt.

### Etappe 10 (Indonesia)

I Nusa Lembongan, fikk lagene muligheten til å ta del i innhøsting av sjøtang.
* Nusa Penida (Gamat Bay)
* Nusa Lembongan (Hai Tide Beach Resort – Mushroom Beach)
* Nusa Lembongan (Pura Puseh) >Veivalg< Hale eller Høste
* Nusa Lembongan (Warung Sunrise) >Dobbel U-sving< Tyler & Korey u-svingte Brodie & Kurt og Burnie & Ashley forsøkte å u-svinge Tyler & Korey
* Nusa Lembongan (Hai Tide Beach Resort – Pande Curly Padlebrettbutikk) >Veisperring< Hvem føler seg blå?
* Denpasar (Bajra Sandhi-monumentet) >Pit-Stop (Etappe 10)<

I denne etappens Veivalg, måtte lagene velge mellom *Haul* (Hale) eller *Harvest* (Høste). I *Haul*, måtte lagene bære femti kokosnøtter og fire levende kyllinger for hånd over en travel, vaklende hengebro. Når all lasten var levert, ville de motta neste ledetråd. I *Harvest*, måtte lagene gå ombord i en sampan og følge en merket løype gjennom nedsenkede gårder til et merket område. Der måtte lagene høste tang og frakte dette til land. De måtte så legge tangen ut over stranden til tørking, slik at all tangen dekket en stor presenning for å motta neste ledetråd. I denne etappens Veisperring, måtte et lagmedlem klatre opp en stige til toppen av "Jump Rock" og gjennomføre et 12 meter høyt hopp ut i sjøen nedenfor. Når hoppet var gjennomført, ville de motta neste ledetråd.

**Tilleggsoppgaver:**

* Ved Gamat Bay, måtte lagene snorkle etter deres neste ledetråd, som lå på bunnen av bukten i en av tre ledetrådbokser.
* Ved Pura Puseh, måtte lagene ta på seg saronger og følge en danser, utkledd som apekatt, opp en trapp før han ville gi dem neste ledetråd.

### Etappe 11 (Indonesia → Kina)

I Shenzhen, besøkte lagene Lizhiparken for å finne en ledetråd.
* Denpasar (Ngurah Rai internasjonale lufthavn) til Shenzhen, **Kina** Kinas flagg (Shenzhen Bao'an internasjonale lufthavn)
* Shenzhen (Shenzhen Bao'an internasjonale lufthavn – Avgangshall)
* og  Shenzhen (Airport East stasjon/Hourui stasjon) til (Window of the World stasjon)
* Shenzhen (Window of the World – Eiffeltårnet) >Veisperring< Hvem vil se verden?
* Shenzhen (Lizhiparken – Månebroen) >Veivalg< Pendlersykkel eller Kunstmester
* Shenzhen (Shenzhen bibliotek) >Pit-Stop (Etappe 11)<

I denne etappens Veisperring, ville et lagmedlem motta et pass med seks gåter skrevet i den. De måtte så finne ut hvilke kjente landemerker gåtene refererte til og finne dem i anlegget til Window of the World.

1. Sfinksen er vokteren av disse gamle strukturene i Giza. (Pyramidekomplekset ved Giza)
2. Du kan se re-enactment av kjente slag her. (Colosseum)
3. Dette palasset er faktisk et Mausoleum rammet inn av fire minareter. (Taj Mahal)
4. Quassimodo ringte med klokkene ved denne franske, gotiske kirken i Victor Hugos klassiske roman. (Notre-Dame)
5. Denne statuen har hodet til en løve og kroppen til en fisk. (Merlion)
6. Du kan se Paven holde messe ved plassen i Vatikanstaten. (Petersplassen)

Ved hver av landemerkene, måtte lagene ta et selvklebende bilde og feste dem i passet. Når de hadde alle seks bildene, ville guiden stemple passene deres og gi dem neste ledetråd. I denne etappens Veivalg, måtte lagene velge mellom *Commuter Cycle* (Pendlersykkel) eller *Master of Arts* (Kunstmester). I *Commuter Cycle*, måtte lagene ikle seg forretningsantrekk og lære seg å kjøre en selvbalanserende enhjuling. Når de følte at de kunne kjøre den, måtte de fullføre en løype gjennom en travel gate mens de holdt en koffert og en kaffekopp. Når de hadde fullført løypen, ville de få koden til kofferten for å få ut neste ledetråd. I *Master of Arts*, måtte lagene lete på en plaza med kunstnere etter en som holdt en merket pensel. Kunstneren ville så lede dem til et område hvor de måtte ta med en haug med malerier sammen med en leveringsadresse. Etter å ha levert maleriene, måtte de henge opp maleriene på veggen, slik at maleriene ville danne et stort maleri. Når eieren var fornøyd med arbeidet, ville han gi dem neste ledetråd.

### Etappe 12 (Kina → USA)

I Santa Barbara, ble vinindustrien i California hyllet i sesongens siste Veisperring.
* Guangzhou (Guangzhou Baiyun internasjonale lufthavn) til Los Angeles, California Californias flagg, **USA** USAs flagg (Los Angeles internasjonale lufthavn)
* Los Angeles (Angelus Plaza) >Veisperring< Hvem vil utfordre skjebnen?
* Santa Barbara (Santa Barbara lufthavn)
* Santa Barbara (Santa Barbara Maritime Museum – Theresa Ann)
* Santa Barbara (Rattlesnake Canyon – Gibraltar Rock)
* Santa Ynez (Grassini Family Vineyards) >Veisperring< Hvem vil rulle ut tønnene? >Pit-Stop (Etappe 12)<

I etappens første Veisperring, måtte et lagmedlem velge en sikkerhetsinstruktør og deretter komme seg opp til toppen av Angelus Plaza. Der måtte de, etter å blitt festet med tau, gjennomføre et hopp fra taket for å få tak i deres neste ledetråd som hang i luften før de ble senket forsiktig ned til bakken igjen. Hvis de ikke klarte å få tak i ledetråden, ville ledetråden bli flyttet nærmere bygningen i deres neste forsøk. I etappens andre Veisperring, måtte lagmedlemmet som ikke gjorde den første Veisperringen ordne bokstaver og hashtags, som var merket på lokk fra vintønner, til å stave byene i den rekkefølgen de besøkte i løpet av kappløpet.

| Hashtag | By |
| --- | --- |
| #MuseoSoumaya | Mexico by |
| #WalledCity | Cartagena |
| #JetStream | Genève |
| #MontBlanc | Chamonix |
| #12thCapital | Jerevan |
| #PeaceBridge | Tbilisi |
| #GulfMetropolis | Dubai |
| #GatewayToBali | Denpasar |
| #ParametricDesign | Shenzhen |

Når hashtagene og byene var riktig plassert, og stavet korrekt, ville de motta sine siste ledetråd.

**Tilleggsoppgaver:**

* Etter å ha gjennomført etappens første Veisperring, måtte lagene dra med helikopter til Santa Barbara.
* Ved Santa Barbara Maritime Museum, måtte lagene finne en merket jolle og bruke den til å lete etter båten «Theresa Ann» ved den store bryggen. Når de hadde funnet båten, ville kapteinen gi dem neste ledetråd.
* Ved Gibraltar Rock, måtte lagene ta del i en synkronisert fjellklatring. Mens et lagmedlem ville krysse en kløft med løypestreng for å få tak i en halvdel av deres neste ledetråd, ville den andre rappellere ned klippen for å få tak i den andre halvdelen av ledetråden. Den som krysset kløften med løypestreng, ville kontrollere hvor fort deres partner ville gå ned og var med på å trekke partneren sin oppover.

**Tilleggsopplysning:**

* Under flyturen fra Guangzhou til Los Angeles, fikk lagene gratis oppgradering til Business Class.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |